

**Semmelweis Szimpózium Szabályzat**

**Hatálybalépés napja: 2023.**

**I.**

|  |  |
| --- | --- |
| **Szervezet neve:** | Semmelweis Egyetem |
| **Dokumentum címe:** | Semmelweis Szimpózium Szabályzat |
|  |  |
| **Elfogadó:** | Szenátus |
| Hatályba lépés napja: | 2023 |

**II.**

|  |  |  |
| --- | --- | --- |
| **Előkészítő szakmai szervezeti egység** | **ügyintéző** | **vezető** |
| Tudományos és Innovációs Rektorhelyettesi és Üzletfejlesztési Központ | dr. Soha Bálint | Dr. Ferdinandy Péter tudományos és innovációs rektorhelyettes |
| **Jogi előkészítő** | **ügyintéző** | **vezető** |
| Jogi és Igazgatási Főigazgatóság | Dr. | Dr. Kovács Zsolt  főigazgató |

**Tartalom**

[1. A rendezési jog odaítélése 5](#_Toc138002513)

[2. A pályázat eljárásrendje: 5](#_Toc138002514)

[3. Pályázati követelmények 6](#_Toc138002515)

[4. Pénzügyi fedezet 6](#_Toc138002516)

[5. Szervezési követelmények 6](#_Toc138002517)

Preambulum

Az 1992 óta évente, nemzetközi részvétellel megrendezett, az egyetem egészét átfogó tematikus Semmelweis Szimpózium (a továbbiakban: Szimpózium) arra hivatott, hogy hathatósan elősegítse az egyetemi tudományos közélet élénkítését, az innovatív és transzlációs szemlélet terjesztését, tovább építse a nemzetközi kapcsolatrendszert, valamint tovább emelje az egyetem nemzetközi láthatóságát, hírnevét és presztízsét, valamint kreditpont értékkel bíró edukációs és továbbképzési lehetőséget biztosítson a Semmelweis Egyetem graduális TDK és PhD hallgatói számára, továbbá szakorvosok, gyógyszerészek, egészségügyi szakdolgozók számára (akkreditált továbbképzési tanfolyam)

# A rendezési jog odaítélése

1. A Szimpózium megrendezésének joga a tudományos és innovációs rektorhelyettes által kiírt felhívásra benyújtott pályázat útján nyerhető el.
2. A rendezési jogra a Semmelweis Egyetemen működő karok, intézetek, klinikák vezető oktató-kutatói pályázhatnak.
3. Az (1)-(2) bekezdésétől eltérően jeles és különleges alkalmakkor - mint például a Semmelweis Egyetem alapításának kerek évfordulói - a rendezési jog pályáztatás nélkül, egyedi (rektori vagy szenátusi) döntéssel odaítélhető. A pályáztatás mellőzésére csak kivételes esetben és megalapozott indokok alapján kerülhet sor, melyről a tudományos és innovációs rektorhelyettes előterjesztése alapján a Szenátus szavazással dönt.

# A pályázat eljárásrendje:

1. A felhívásra beérkezett pályázatokat az Egyetemi Tudományos Tanács (továbbiakban: Tanács) értékeli, ennek során szavazással kiválasztja azt a tématervet, amely leginkább illeszkedik az Egyetem KFI stratégiájához, biztosítja az eddig megrendezett Szimpóziumok színvonalbeli folytonosságát, és a legjobban elősegíti a preambulumba foglalt rendeltetés teljesülését. A Tanács javaslatát a tudományos és innovációs rektorhelyettes terjeszti a Szenátus elé.
2. A Tudományos és Innovációs Rektorhelyettesi és Üzletfejlesztési Központ gondoskodik a pályázatok nyilvántartásáról, továbbá az értékeléshez szükséges háttéranyagok előkészítéséről a Tanács részére, technikai segítséget nyújt a szavazás lebonyolításában, valamint gondoskodik az előterjesztés elkészítéséről, az előterjesztés határidőben való benyújtásáról.
3. A Szimpózium megrendezésének jogáról a Tanács értékelése alapján a Semmelweis Egyetem Szenátusa dönt.

# Pályázati követelmények

1. A pályázat kötelező tartalmi elemei:
2. az 1. pont (2) bekezdésében meghatározott, pályázat benyújtására jogosult, vagy közös pályázók esetén a képviseletre kijelölt vezető személy (a továbbiakban együtt: pályázó) önéletrajza;
3. a pályázó publikációs jegyzéke;
4. a tervezett Szimpózium rövid (maximum 1 oldalas) bemutatása, kitérve annak nemzetközi jellegére, az Egyetem életében betöltött jelentőségére, továbbá a külföldi kapcsolatok fejlesztéséhez és/vagy új együttműködési lehetőségek kiaknázásához történő hozzájárulásra;
5. a programterv, mely tartalmazza a tervezett szekciókat és előadásokat, továbbá a felkért és/vagy a meghívandó előadókat;
6. a tervezett esemény költségvetése, figyelemmel a 4. pont (1) bekezdésben foglaltakra.
7. A pályázat nyelve magyar és/vagy angol.
8. A pályázatot kizárólag elektronikus változatban, legkésőbb a felhívásban rögzített határidőig a [tudomanyos.rektorhelyettes@semmelweis.hu](mailto:tudomanyos.rektorhelyettes@semmelweis.hu) e-mail címre kell megküldeni.

# Pénzügyi fedezet

A Szimpózium költségeinek forrása részben az egyetemi KFI Alapban tervezett, amelyhez szponzori, és/vagy pályázati támogatásból származó forrás kiegészítés szükséges a pályázó által.

# Szervezési követelmények

1. A megrendezés jogának odaítélésével a szakmai tartalom meghatározásáért és a tudományos-szakmai koordinációért - ideértve a szakmai program összeállítását és az előadók meghívását is - a pályázat nyertese felel. A rendezvényszervezési feladatok lebonyolítása a tudományos és innovációs rektorhelyettes által jóváhagyott eljárásrend szerint történik a Marketing és Kommunikációs Főigazgatóság részvételével, ideértve a szükséges tárgyi, technikai és személyi feltételek, továbbá a helyszín biztosítását, igény szerint külső partner (pl. rendezvényszervező cég, catering cég) bevonásával az egyetem Beszerzési szabályzatában foglaltak alkalmazásával.
2. A Tudományos és Innovációs Rektorhelyettesi és Üzletfejlesztési Központ gondoskodik az egyetem központi honlaprendszerében a rendezvény alhonlapján megjelenő, a tárgyévi Szimpóziummal kapcsolatos online tartalom és weboldal szerkesztéséről, kezeléséről.
3. A programfüzet és marketing anyagok biztosításáról a rendezési jogot elnyert szakmai vezető gondoskodik a Marketing és Kommunikációs Főigazgatóság közreműködésével.
4. A Szimpózium hivatalos nyelve angol.
5. A rendezvény javasolt időpontja, a pályázat benyújtását követő év november eleje, lehetőség szerint csatlakozva a Magyar Tudomány Ünnepe országos rendezvénysorozathoz. és a Dies Academicus valamint a Doctor Honoris Causa egyetemi ünnepélyhez. A november eleji dátumtól megfelelő indoklással el lehet térni, amennyiben a tudományos és tnnovációs tektorhelyettes, valamint a tektor által is jóváhagyásra kerül az időpontjavaslat.
6. A rendezvény 2-3 napot vehet igénybe, és az adott tématerület prominens hazai és nemzetközi képviselőinek felkért előadásait foglalja magában. A program része egy poszter bemutató, amely lehetőséget nyújt a PhD hallgatók kutatási eredményeinek rövid ismertetésére, az igény szerint felállított poszter bizottság közreműködésével.
7. A regisztráció és részvétel az egyetemi dolgozók és hallgatók számára díjmentes.

# Mellékletek

1. számú melléklet: Ellenőrzési nyomvonal
2. számú melléklet: Ellenőrzési nyomvonal

|  | 1. **Folyamat lépései** | 1. **Előkészítés lépései** | 1. **felelősségi szintek** | | | | | **Folyamat eredményeként keletkezett dokumentum** |
| --- | --- | --- | --- | --- | --- | --- | --- | --- |
|  | 1. **Feladatgazda** | 1. **Ellenőrző** | 1. **Ellenőrzés módja** | 1. **Jóváhagyó** | 1. **Jóváhagyás módja** |
|  | pályáztatás | - benyújtási határidő kitűzése  - pályázati felhívás elkészítése, közzététele  - beérkezett pályázatok nyilvántartása | 1. Tudományos és Innovációs Rektorhelyettesi és Üzletfejlesztési Központ | 1. tudományos és innovációs rektorhelyettes | 1. szóbeli tájékoztatás | 1. tudományos rektorhelyettes | 1. írásbeli | elektronikus felhívás, pályázati anyagok |
|  | döntés-előkészítés | - értékeléshez szükséges háttéranyagok előkészítése a tanács részére  - szavazáshoz tárgyi, technikai segítségnyújtás | 1. Tudományos és Innovációs Rektorhelyettesi és Üzletfejlesztési Központ | 1. tudományos és innovációs rektorhelyettes | 1. szóbeli tájékoztatás |  |  | döntés-előkészítő dokumentumok |
|  | értékelés | - pályázatok véleményezése a kiválasztási szempontok mentén  - szavazással történő rangsorolás | Egyetemi Tudományos Tanács |  |  | 1. tanács | 1. ülésen szóbeli, elektronikus szavazás esetén írásbeli | szavazólapok, emlékeztető |
|  | szenátusi előterjesztés | - szenátusi előterjesztés elkészítése és benyújtása | 1. Tudományos és Innovációs Rektorhelyettesi és Üzletfejlesztési Központ | 1. JIF | 1. írásbeli tájékoztatás | 1. tudományos rektorhelyettes | 1. írásbeli | szenátusi előterjesztés |
|  | döntés | - rendezési jog odaítélése a tanács értékelés alapján | 1. Semmelweis Egyetem Szenátusa | 1. JIF | 1. írásbeli tájékoztatás | 1. szenátus | 1. írásbeli | 1. szenátusi határozat |
|  | eredményhirdetés | - pályázók értesítése  - nyertes pályázóval kapcsolattartás | 1. Tudományos és Innovációs Rektorhelyettesi és Üzletfejlesztési Központ | 1. tudományos és innovációs rektorhelyettes | 1. szóbeli tájékoztatás |  |  | 1. elektronikus értesítő (email) |
|  | rendezvényszervezés | - rendezvény-szervezéssel kapcsolatos költségvetés összeállítása és anyagi források bevonása  - tárgyi, technikai és személyi feltételek biztosítása  - rendezvény lebonyolítása | 1. Marketing és Kommunikációs Főigazgatóság és Rendezvényszervezési Igazgatóság   Tudományos és Innovációs Rektorhelyettesi és Üzletfejlesztési Központ  rendezési jogot elnyert szakmai vezető |  |  | 1. aláírási joggal rendelkező illetékes (vezető) személy | 1. írásbeli | 1. rendezvényszervezéssel kapcsolatos megrendelők, teljesítés-igazolások, számlák, rendezvényről szóló marketing anyagok |
|  | szakmai tartalom | tudományos-szakmai koordináció, szakmai tartalom meghatározása, ideértve a szakmai program összeállítását és előadók meghívását is | 1. rendezési jogot elnyert szakmai vezető |  |  | 1. aláírási joggal rendelkező illetékes (vezető) személy | 1. írásbeli | 1. tudományos-szakmai koordinációval kapcsolatos megrendelők, teljesítés-igazolások, számlák, rendezvényről szóló marketing anyagok |